R5dwMg/zh-wiki-yue-long huggingface dataset:
人大前身係中國共產黨抗日戰爭時期喺延安創辦嘅陝北公學，以及後來嘅華北聯合大學同華北大學。1950年10月3號，以華北大學為基礎合併組建嘅中國人民大學正式開學。1954年，教育部發佈《關於重點高等學校和專家工作範圍的決議》，指定人大同北京大學、北京醫科大學、清華大學、中國農業大學、哈爾濱工業大學6間學校做「全國性重點大學」，係中華人民共和國最早一批重點大學。
谷婭溦，原名谷微，係中國大陸女歌手，2016年喺香港出道，屬星夢娛樂，同時係無綫電視經理人合約藝員。佢喺湖南衡陽出世，祖籍湖北武漢，武漢音樂學院畢業，2009年喺中國大陸出道。2015年，谷婭溦參加香港無綫電視《超級巨聲4》攞總決賽亞軍同「我最喜愛網上巨聲金曲獎」。
呢隻歌係講緊好多世間男女喺愛情嘅路上，總有過去，總有無奈，總有遺憾，總有想念，當嗰個忘記唔到嘅人喺某個幽暗嘅時刻浮喺心頭，當嗰個再壓抑唔住嘅思念就要衝口而出，嗰種唔可以唔嚥下嘅酸楚，而林志炫就想幫嗰啲有緣無份嘅情人唱出。
呢隻新歌係林志炫用咗三年去錄十隻「One Take」新歌嘅其中一首。佢喺2016年11月5號嘅台北小巨蛋演唱會上以「One Take」嘅方式錄完。佢首次公開演唱喺湖南衛視《歌手》，代表佢對呢個節目嘅深厚感情。
《Writing's on the Wall》係英國歌手Sam Smith唱嘅歌，首歌係2015年占士邦電影《新鐵金剛之鬼影帝國》嘅主題曲。喺2015年9月25號以數碼音樂下載發行。森史密夫同埋Jimmy Napes一齊創作同製作咗呢首歌，Disclosure亦參與創作。
首歌得到嘅評價有讚有彈，尤其係喺被拎嚟同以往嘅占士邦電影主題作比較嗰陣。對歌曲嘅辨證評價令Shirley Bassey喺歌曲發佈嗰日上咗Twitter趨勢榜。隻歌做咗第一隻喺英國單曲排行榜排第一嘅占士邦電影主題曲。
為解釋「Parsley, sage, rosemary, and thyme」嘅含義已投入大量嘅思考，雖然呢句副歌只喺較近期嘅版本入面搵到蹤影，而呢個冇乜好解釋。一種大眾覺得佢哋係好多種家常菜用嘅美食香料。
丁曉雯，係台灣前華語流行音樂女歌手，大學城全國大專創作歌謠大賽出身，1985年進入流行樂壇。做過歌手、創作人、製作人、唱片企劃、藝人經紀、版權經營、公協會理事、唱片公司總經理、歌唱比賽評審、廣播節目主持人等角色，依家以唔同角色活躍喺華語音樂圈。
《I Wanna Dance With Somebody 》係美國女歌手雲妮侯斯頓喺1987年4月30號出嘅單曲。呢隻單曲喺英美兩地都攞到單曲榜冠軍，係佢第四隻全美冠軍單曲歌新紀錄。《I Wanna Dance With Somebody》都係繼《Saving All My Love for You》之後，佢第二隻英美雙冠軍單曲。
《2014湖南衛視節目巡禮》，即2014年湖南衛視招商會，係中國大陸湖南廣播電視台旗下電視頻道湖南衛視向廣告客戶推出嘅一系列冠名、廣告招商同埋公佈2014年戲劇節目、綜藝節目等播出計劃。巡禮分幾個部份舉行，從2013年10月起，開始喺廣州、北京、南京、長沙等地進行招商活動。
喺香港，「好人一生平安」亦係廣泛用喺長輩圖上面嘅祝福語句。喺2019年反逃犯條例修訂運動入面，有支持者借用「好人一生平安」嘅字句，希望可以吸引老一輩留意反修例嘅資訊。2020年底由民主派主導嘅黃大仙區議會準備印揮春嗰陣想用「一生平安」字句，但政府嘅區議會秘書處認為呢個字句係鼓動市民參與唔合作運動同表達政治訴求，有政治含意，有可能引起社會大眾嘅誤會或導致不安，所以要求改用第啲祝賀語替代，有區議員就反駁「一生平安」係出自中央電視台電視劇「主題曲」嘅歌名《好人一生平安》，認為無理由禁制。
《愛火花》係香港歌手張學友嘅第12張粵語專輯，唱片製作人歐丁玉，寶麗金唱片公司製作發行。由於上半年《真情流露》喺香港掀起熱潮，於是年尾出嘅專輯《愛火花》係當年樂迷最期待嘅唱片之一，張學友嘅人氣指數同唱片銷量至此攀升至頂峯。
《青藏高原》係由張千一填詞同作曲。隻歌喺1994年寫，原本係電視連續劇《天路》嘅主題區，由李娜演唱。呢隻歌由於調門高、跳躍幅度大，一直被視為挑戰高音嘅必修課，所以被好多華語樂壇歌手翻唱，並多次做咗各類歌唱比賽選手嘅歌。
2011年，張千一、喬羽、谷建芬等13位中國著名詞曲作家一齊出聲明，要求由2011年1月5號起，所有非公益性、商業性演唱活動涉及以上作者作品嘅，必須攞到有關作者嘅書面授權許可並畀相應報酬，如果擅自用咗將被追究相關人員或單位嘅法律責任。
喬靖夫喺香港出世，已婚，係香港小說作家，作品以武俠同格鬥為主。十五歲開始學空手道，學到啡帶級別。喺香港城市大學翻譯系畢業，試過從事新聞翻譯、電腦遊戲同編劇嘅工作，又試過擔當《快報》嘅翻譯員，而家專注喺文字同跨媒體嘅創作，間唔中會幫香港流行曲填詞。
喺2010年開始幫免費報紙《都市日報》寫專欄「匹夫之勇」，逢星期五刊出，到咗2011年10月改喺星期一刊。另外佢嘅作品《香港關機》亦曾經喺2010年9月至2011年3月嘅《信報》副刊「故事人生」入面逢星期三刊出，之後《香港關機》結集成書出版。
喺小說作品方面，《武道狂之詩》卷一【風從虎.雲從龍】同卷六【任俠天下】分別被列入第21及22屆「中學生好書龍虎榜」60本候選好書之一。另外同系列嘅卷六【任俠天下】、卷七【夜戰廬陵】、卷八【破門六劍】同卷十【狼行荊楚】亦喺出版之門第355、369、370、389同426期榮登香港每周暢銷書榜嘅第一位。
2011年3月底，喬靖夫結婚。《武道狂之詩》漫畫創刊號喺4月15號正式喺香港同埋台灣同時推出，由東立出版社出版，漫畫頭三回故事曾經喺三月同四月份嘅《新少年週刊》雜誌連載。漫畫版第一輯「武當野望篇」共八集喺2011年至2012年期間出版，喺2011年得到中國大陸第八屆金龍獎最佳成人漫畫獎。
《傷心的人別聽慢歌》，係臺灣樂團五月天喺2013年推出嘅單曲。首歌由阿信填詞、作曲。首歌係《5月天諾亞方舟》電影主題曲、2013年可口可樂中華區主題曲 ，都係TVBS電視劇《飛越·龍門客棧》片頭曲同《A咖的路》插曲。
2013年8月12日發佈「活出自我」金曲導演版音樂錄影帶 ，由攞過金曲獎最佳音樂錄影帶獎嘅導演陳奕仁執導。2013年8月20日發佈「貫徹快樂」可口可樂版音樂錄影帶 。2013年11月7日發佈日文版《Dancin' Dancin'》嘅音樂錄影帶 。
《When You Believe》係1998年由夢工廠電影公司同動畫片《埃及王子》合製嘅歌。呢隻歌由Stephen Schwartz寫。流行單曲版嘅《When You Believe》就由Kenneth Edmonds製作，隻歌由美國女歌手Mariah Carey同Whitney Houston唱，並收錄喺埃及王子同名專輯。
myTV係香港舊時一個OTT平台，由電視廣播有限公司喺2008年11月推出，主要畀觀眾重溫部分無綫電視節目同劇集，2017年4月正式停用，另外2011年11月到2016年11月期間出過流動應用程式。呢個平台同埋同類服務GOTV都俾myTV SUPER取代。
周暢係中國大陸嘅政治人同音樂家，香港人，祖籍廣東梅州大埔縣。佢曾經喺1982、1983年先後做過中華全國美學學會湖北分會同中國音樂史學會嘅理事。從1988年開始，先後做過中國致公黨廈門市第一、二屆委員會副主任委員同第四屆委員會主任委員、第十屆中央委員會委員、中國人民政治協商會議第六屆福建省委員會委員同福建省音樂家協會副主席。
《Uptown Funk》係英國歌手Mark Ronson客串美國歌手般奴馬斯嘅歌。首歌喺2014年11月10號發佈。呢首單曲亦係般奴馬斯同Mark Ronson嘅第4次合作同Jeff Bhasker嘅第6次合作。
喺2015年1月最後一個禮拜，重喺英國創低咗成個禮拜有234萬嘅流媒體紀錄。雖然無耐俾艾麗·高登嘅Love Me like You Do以一個禮拜258萬嘅銷售紀錄超過咗，但跟住嗰個禮拜又以一個禮拜1550萬嘅銷售紀錄打破咗。
喺美國，試過以一個禮拜480萬嘅流媒體量打破咗全國最高紀錄，喺全球夾埋發佈咗大概1520萬嘅銷售同串流量。2015年，Mark Ronson憑藉呢首單曲贏咗嗰年嘅全英音樂獎年度單曲。而佢嘅音樂視頻重入咗MTV音樂錄影帶大獎嘅5大獎項，其中包括咗最佳男歌手錄影帶嘅獎項。
佢首張專輯《名人操盤手》未衝擊到排行榜，但佢第二張專輯《譯想天開》仲上到英國專輯排行榜亞軍，同包含三首英國十強單曲。呢個令佢喺2008年贏到全英音樂獎最佳英國男歌手。佢喺2010年9月27號出第三張錄音室專輯《唱片大玩家》。
郭德綱所演繹嘅相聲作品入面，大多數係將原有嘅傳統相聲進行再加工，例如佢嘅《賣吊票》同《賣面茶》都是將原有嘅傳統相聲進行再加工同埋全新演繹。但是郭德綱喺傳統相聲基礎上，編寫咗一啲全新嘅相聲作品，例如佢自行創作嘅「我」字系列同埋「你」字系列相聲作品。
曾經錄制350集評書《梁山好漢》，由山東衛視播出。出版《單口相聲小段精粹》。策劃運作《千禧新春曲藝名家名段欣賞晚會》。投資拍攝《中國地方戲失傳劇目大觀》影碟系列。主演評劇《鍘判官》。 2004年錄制百集單口相聲《大話劉羅鍋》。
呢件案原定喺4月5號上晝9點開庭審理，但由於郭德綱提前申請，要求延期15日，法院畀咗佢呢個請求。4月19號下晝2點半，郭德綱喺天橋劇場排練廳召開記者發布會首次按照汪洋要求通過媒體向汪洋同佢嘅家人道歉。
2006年，郭德綱曾經嘅老師楊志剛喺天津召開發布會，指出郭德綱「偽造說」入面涉及到自己嘅內容係畀自己身上潑咗「汙水」，要求佢「公開賠禮道歉」，3月16號記者知道，楊志剛已正式委托律師代理這起名譽糾紛，記者隨即聯系咗郭德綱嘅經紀人，佢嘅電話已轉至秘書台。
2007年3月，央視播出嘅《3.15》晚會入面，郭德綱代言嘅減肥藥「藏秘排油茶」廣告被曝“吹牛”。許多人因為佢話嗰個茶可以「迅速抹平女人小肚子、男人大肚子」而買咗，結果發現幾乎無效，而狀告廠家。郭德綱自己話確實自己服用過，感覺有療效。
同年4月，北京居民王立堂狀告北京市工商行政管理局不履行法定職責調查「藏秘排油茶」嘅虛假廣告。6月27號，北京市海澱區人民法院宣判北京市工商行政管理局怠於履行職責，要求被告對原告反映嘅涉嫌虛假廣告問題進行調查處理。
2013年11月19號，時任北京電視台台長王曉東因肝癌去世，而郭德綱第二日透過微博發出一首打油詩，寫有「一去殘冬曉日紅，三杯酒淚奠蒼穹，雞腸曲曲今何在？始信人間報應靈。」重配以紅色「囍」字圖案，重將嗰個留言置頂，呢件事即刻引發咗媒體嘅廣泛關註同批評。
北京電視台喺同年12月初發表聲明，指責郭德綱含沙射影，侮辱已故嘅王曉東，呼籲各方去譴責同抵制。中國廣播電視協會都喺召開緊急會議後發表公開聲明，譴責郭言行失當，除咗要求佢公開道歉外，重呼籲全國近400家電視台共同抵制。
外界猜測，佢早年同北京電視台屢傳糾紛而遭封殺，所以借留言諷刺佢嘅去世係因果報應。郭德綱之後已刪除嗰個留言，而中國國內各媒體對應該支持抵制則意見唔同，有支持「抵制」者話郭德綱「有才無德」，都有唔少人反對抵制，重質疑北京電視臺「公器私用」，而中國國內各電視臺則紛紛噤聲，拒談這場風波。
2016年8月31號，郭德綱公開《德雲社家譜》，表示「該清的清，該驅的驅。所謂的清理門戶，是為了給好人們一個交代。凡日月所照、江河所至皆以忠正為本。留下藝名帶走臉面，願你們萬裏鵬程。從此江湖路遠，不必再見。
」同埋「另有曾用雲字名者2人，欺天滅祖悖逆人倫，逢難變節賣師求榮，惡言構陷意狠心毒，似此寡廉鮮恥令人發指，為警效尤，奪回藝名逐出師門。」令曹雲金喺同年9月5號發長篇博文反擊，重獲得何雲偉嘅支持，成了輿論嘅關註焦點。
王征1981年考入華東師範大學俄語系，畢業之後移民香港，攞到香港公民身份。1992年，因為用上海南京路一塊90,000平方米嘅地皮賺咗1.7億緡人民幣，而成為上海房地產界嘅「神話」。1998年喺北京開展地產事業。
沙巴，以前叫「北婆羅洲」，喺婆羅洲島北部，係馬來西亞13個州屬之一，亦係馬來西亞境內第二大州，僅次於佢西南面嘅沙撈越，而佢南面同印尼嘅北加里曼丹省接壤，首府係亞庇。沙巴人口主要分為三大民族，包括客家人、卡達山人同巴瑤人，分別使用客家話、華語、英文、卡達山語同馬來語，隨住大量外籍人士湧入，令到沙巴華人只佔沙巴總人口大約一至兩成。
1881年開始，北婆羅洲一直畀大英帝國所統治。直到1963年8月31號，北婆羅洲喺英國予以自治地位，同時改名做「沙巴」，但係並未喺法律上獲得正式獨立，佢嘅國防、外交、財政、內政等事務仍然由英國政府管。
1963年9月16號同沙撈越、馬來亞聯合邦以及新加坡共同組成聯邦國家，成立馬來西亞。喺成立馬來西亞之前，沙巴同沙撈越、新加坡一樣，都係英屬自治邦，根據成立協議沙巴喺一定程度上具有行政自治權，例如移民政策自主權。
沙巴享有風下之地或者風下之鄉嘅美譽，原因係沙巴嘅位置喺飽受颱風肆虐嘅菲律賓以南，颱風唔會經過呢度。沙巴首府係亞庇，前名叫哲斯頓。其他主要城鎮有山打根、斗湖、根地咬、保佛、古達、仙本那、拿篤、斗亞蘭、吧巴、實必丹、丹南、蘭瑙、古打毛律、哥打馬魯都等。
人類最早遷移同定居喺沙巴地區嘅時間，可以追溯到大約距離依家2－3萬年前。呢啲早期人類據說係矮黑人群體。下一波嘅人類遷徙，據說係南島語族，發生喺大約公元3000年前。由於缺少正式歷史文件紀錄，沙巴早期嘅歷史比較模糊，只能夠由外國嘅紀錄同考古學家所發現嘅考古證據嚟考證。
喺7世紀，有一個定居嘅社會名為Vijayapura，向三佛齊帝國進貢，被認定係當時已經存在喺婆羅洲東北海岸附近嘅汶萊帝國最早封地。另一個令人質疑係咪確實存在嘅王國係9世紀渤泥。學者認為，渤泥喺汶萊河口，並且係汶萊蘇丹國嘅前身。
喺汶萊統治者開始接受伊斯蘭教之後，成立咗汶萊蘇丹國。喺第5任蘇丹博爾基亞喺1473年至1524年間統治下，汶萊蘇丹國嘅領海延伸到沙巴、北面嘅蘇祿群島同馬尼拉，以及南方嘅沙撈越一直到婆羅洲島南端嘅馬辰。
根據記載，沙巴早喺公元6世紀就同中國有經濟來往，喺沙巴博物館可以睇到各式各樣嘅甕，有足夠證明沙巴同中國關係源遠流長。當時中國商人嚟呢度多數係為香料、木材、燕窩等。中國各個朝代古書、史書入面都有渤泥嘅記載，可見當時中國人已經踏足咗婆羅洲，甚至喺中國南京仲保留住明朝渤泥國王嘅墳墓。
1846年，汶萊蘇丹將喺北婆西海岸嘅納閩島割讓畀英國，而後者喺1848年成為英屬皇家殖民地。幾經轉移，北婆羅洲嘅所有權最後流落到阿爾弗雷德·登特手入面，並由佢喺1881年成立英屬北婆羅洲臨時協會有限公司。
1882年，英屬北婆羅洲特許公司成立，以古達為特許公司初始嘅總部，後期喺1883年將總部搬去山打根。1885年，英國、西班牙同德國簽訂咗馬德里議定書，承認西班牙擁有蘇祿群島嘅主權，以交換西班牙放棄對北婆羅洲嘅主張。
盟軍嘅轟炸摧毀咗大多數城鎮，山打根被夷為平地。山打根曾經有一座由日本仔所管理嘅殘酷戰俘營，用嚟關押喺北婆羅州嘅澳洲同英國戰俘。囚犯遭受慘無人道嘅待遇，而且盟軍轟炸令到日本仔將戰俘營搬到內陸嘅蘭瑙，有260公里之遙。
1962年，成立科博德委員會，以確定沙巴同沙撈越人民支持組成聯邦嘅方案，呢個委員會發現呢個方案受到人民普遍支持。沙巴嘅大多數族裔社群領袖，由敦慕斯達法代表穆斯林，敦莫哈末·法·史蒂芬代表非穆斯林土著，丘錫州代表華人，到最後表示支持呢個組成聯邦嘅方案。
1963年8月31號，英國駐北婆羅洲總督委任咗沙撈越人Donald Stephens為侯任首席部長，以組織地方議會政府。形式上表明，北婆羅洲被英國予以自治地位，但係並未從法律上獲得正式獨立，佢嘅國防、外交、財政、內政等事務仍然由英國政府管。
由馬來西亞組成之前，一直到1966年，印尼對於英國喺背後撐腰嘅馬來亞同後來嘅馬來西亞政府採取敵對政策。呢種不宣而戰源自於印尼總統蘇加諾，佢認定呢個係英國擴大喺呢個地區嘅影響力，打算奪取成個婆羅洲，歸喺印度尼西亞共和國統治之下。
敦福阿德斯蒂芬斯成為沙巴第一位首席部長。第一任元首係敦穆斯塔法。沙巴喺1967年舉行咗第一次州選舉。直到2008年，一共舉行過11屆州議會選舉，國民陣線一直喺嗰個邦穩定執政。截至2009年，沙巴曾經有13位首席部長，9位唔同嘅州元首。
2015年6月5號朝早7點20分，沙巴蘭瑙發生5.9級地震，導致京那巴魯山登山道山崩，18人遇難，多人受傷。2016年6月5號，當地政府喺京那巴魯山山腳附近豎立咗一座刻有罹難者嘅名嘅「神山山難紀念碑」。
沙巴西半部普遍係多山地區，包含馬來西亞三座最高嘅山峰。最突出嘅山脈係克羅克山脈，其中有幾座山峰，高度由大約1000米到4000米。最高峰京那巴魯山有4095米，係東南亞嘅最高山峰。沙巴嘅叢林屬於雨林，擁有生物多樣化嘅植物同動物物種。
沙巴面積76,115平方公里，海岸線長1,440公里，沙巴州喺地圖睇落似一個狗頭，三面環海，海岸線長達1440公里，沙巴東北部同菲律賓為鄰，面向蘇祿海，東部同南部係印尼蘇拉威西同加里曼丹，面向蘇拉威西海，西南部同汶萊達魯薩蘭國同沙撈越州為鄰，西北部面向南中國海。
由於沙巴喺巽他板塊範圍入面，受到澳洲板塊同菲律賓板塊壓縮，所以沙巴州好易發生地震，由1923年以嚟沙巴州經歷咗三場大地震，其中2015年沙巴地震係最近期嘅主要大型地震。克羅克山脈同京那巴魯山一齊形成，喺中新世中期由沙巴造山運動通過壓縮將佢整高。
根據2015年馬來西亞人口普查，沙巴州人口有3,543,500人，係馬來西亞人口第多嘅州，其中非公民人口係馬來西亞之冠，有870,400人。但係，由於馬來西亞係亞洲其中一個人口最稠密嘅國家之一，沙巴州嘅人口特別稀少，人口主要集中喺沿海地區，因為城鎮同城市中心嘅大規模擴張。
42個族群入面，最大嘅非土著族群係華人，沙巴最主要嘅漢族語言係客家話，之後係粵語同福建話。沙巴大多數華人都集喺大城市同城鎮，包括亞庇、山打根同斗湖等地。最大嘅土著民族係卡達山－杜順人，之後係巴瑤族同姆律人。
華人係喺19世紀時先大量移民嚟呢度，主要係客家人、廣府人、潮州人、福建人、海南人同一啲廿世紀來嚟嘅天津人、河北人。相對其他馬來西亞州屬，沙巴嘅印度人同其他南亞裔族群規模唔多。科科斯人係住喺沙巴嘅少數族群，特別喺斗湖省。
回教係沙巴州嘅主要宗教，即使社會仍然留喺世俗主義。喺2010年人口普查入面，大約65.4%人信回教、26.6%人信基督教、6.1%人信佛教。喺1960年，回教徒大約只有37.9%，同萬物有靈論大致上一樣，而基督教係16.
沙巴州經濟主要係第一產業，包括農業、林業同石油產業。依家，服務業對沙巴州經濟都好重要，特別係旅遊同服務相關行業。沙巴州擁有豐富嘅生物多樣性，有好多生態旅遊。旅遊業即使受到菲律賓南部嘅激進組織影響，佢哋越境去沙巴襲擊同綁架遊客，但係隨住沙巴東部同蘇祿海安全巡邏提高，旅遊業亦保持穩定。
旅遊業佔沙巴州國內生產總值10％，預計會繼續增加。大部分遊客嚟自中國、之後分別係韓國、澳洲同台灣。旅遊業喺沙巴州經濟中扮演住好重要嘅角色，係州入面收入第三多行業，呢個州喺2018年一共接待咗3,879,413名遊客，比2017年嘅3,684,734名增加咗5.
3％。由1950年年代開始，橡膠同椰子核成為北婆羅洲主要農業經濟。由於工業國家對原材料大量需求，木材行業喺1960年代開始興起。但係喺1970年代，當沙巴西海岸地區發現石油之後，就畀石油行業所取代。同年，可可豆同棕櫚油亦被加入列表入面。
沙巴州政府設法將州基金由6百萬令吉增加到120億令吉，而貧窮率幾乎減低咗一半去到1980年嘅33.1％。因應沙巴州第一產業急速發展，吸引咗好多鄰國印尼同菲律賓嘅求職者外勞，因為本身於州入面勞動力不足。
當時沙巴州嘅GDP排喺雪蘭莪同吉隆坡之後，係第三有錢，即使製造業規模依然好細。但去到2000年，沙巴州開始變得馬來西亞最貧窮，因為同第二產業製造州屬相比，呢個州依然依賴天然資源作為主要收入來源。所以，Sabah Development Corridor由馬來西亞第五任首相阿布都拉·巴達威喺2008年成立，喺18年時間入面投資1050億令吉，到2025年將沙巴州嘅GDP增加至632億令吉。
每年大約撥出58.3億令吉用作機建發展，並創造900,000個工作職位。聯邦政府嘅目標係喺第九屆馬來西亞計劃完結前消除極端貧困問題，總體貧困率由2004年嘅23％下降到2010年嘅12％以及2012年嘅8.
由2010年至2011年，沙巴州嘅經濟增長有所放緩，因為石油同天然氣行業嘅疲弱表現。根據2014年嘅調查，沙巴州碌得5.0％嘅GDP增長，依然係農業嘅最大貢獻者，佔18.1％，排喺之後有沙撈越、柔佛、彭亨同霹靂。
不過，呢度嘅人均收入最低依然為19,672令吉，僅次於所有13個州入面嘅吉蘭丹同吉打。同年，沙巴州嘅出口額為453億令吉，進口額為365億令吉。機器同運輸設備佔大多數進口，之後係燃料、礦物潤滑劑同其他。
沙巴主要出口原油同棕櫚油。沙巴州依家一共有8個港口，其中Sepanggar有兩個，而亞庇、山打根、斗湖、古達、Kunak同Lahad Datu各一個，每個港口由沙巴州港口管理局營運同管理，管理局由Suria集團管理。
作為馬來西亞第十一屆計劃嘅一部分，聯邦政府批准咗撥款8億令吉，將Sapangar灣貨運港口由每年50萬擴大到1.25 million20呎標準貨櫃，以適應巴拿馬型大小船隻。同年又撥款3.3351億令吉，令到計劃總額為11.
3億令吉，計畫將會喺2017年開始。漁業仍然係沙巴第一產業經濟嘅重要部分，每年貢獻大約200,000公噸魚獲，價值700令吉，為沙巴州年度GDP貢獻咗2.8％。水產養殖同海水網箱行業生產咗35,000公噸鹹淡水嘅水產養殖同360公噸嘅石斑魚、瀨魚、鯛魚同埋龍蝦，價值分別大約6000萬令吉同1300萬令吉。
截至2015年，沙巴每日生產180,000石油換算桶油，根據1974年石油發展法，依家馬來西亞國家石油將沙巴水域石油開發收入嘅5％支付畀沙巴作為石油特許權使用費。大多數石油同天然氣儲存藏喺沙巴西海岸一側嘅盆地。
沙巴仲獲得到沙撈越民都魯嘅馬來西亞國家石油公司液化天然氣10％股份。收入分配唔平均同生活水平高昂依然係沙巴州主要經濟問題。生活水平高昂歸咎喺沿海航行政策，即使原因係由於貿易量較少，運輸成本同港口貿易處理效率所引致。
即使原因係歸於其他原因，政府已經著手審查沿海航行政策，世界銀行表示，呢一個結果係由於分銷渠道薄弱、手續費高昂同埋內陸運輸效率低所造成。最終同意喺2017年6月1號開始豁免呢個政策，外國船隻可以直接進入東部港口，而無需前往西馬，不過沿海政策喺沙巴、沙撈越同納閩聯邦直轄區入面嘅貨物轉運依然繼續。
馬來西亞首相納吉仲承諾通過改善同起多啲機建，以縮細沙巴州同馬來西亞半島之間嘅發展差距，呢個計畫喺希望聯盟統治下仍然繼續，副總理旺阿茲莎話，聯邦政府應該同馬來西亞半島有同等發展，聯邦政府將會一如既往地致力幫助發展沙巴州。
根據最新數據，即使總失業人口依然好高，但係已經由2014年嘅總失業率5.1％，下降至2015年嘅4.7％。隨住經濟有所提升，貧民窟幾乎喺全馬來西亞唔再存在，但係由於有大量菲律賓難民逃避菲律賓南部嘅摩洛衝突，令到沙巴菲律賓貧民窟大大提升。
美國喺2017年初放棄跨太平洋夥伴關係經濟協議之後，沙巴開始將貿易轉向中國同印度市場。為咗進一步加快經濟增長，沙巴州仲繼續增加緊主要貿易夥伴，包括德國、韓國、泰國同阿聯酋作為食品製品嘅出口目的地。而汶萊、印尼、台灣、美國同新西蘭作為棕櫚油同物流行業嘅目的地，俄羅斯為石油同天然氣行業嘅目的地，以及日本同越南作為木製傢俬嘅目的地。
沙巴州嘅森林擁有好多唔同種類嘅動植物物種。沙巴大部分嘅生物多樣性都喺森林保護區範圍，佔沙巴州總面積7.34百萬公頃嘅一半。佢嘅森林保護區係根據「婆羅洲核心」倡議劃定嘅2000萬公頃赤道熱帶雨林一部分。
森林圍繞住京那巴當岸河河谷係馬來西亞最大嘅被森林覆蓋嘅洪泛平原。克克洛克山脈國家公園係沙巴州最大嘅國家公園，佔地面積有139,919公頃。呢個公園大部分地區都畀茂密嘅森林所覆蓋，同時亦作為一個重要嘅集水區，佢同河源連接住喺西海岸地區嘅五條主要河流。
京那巴魯國家公園因為擁有豐富嘅植物多樣性，同時具有獨特嘅地質、地形同埋氣候條件，喺2000年畀聯合國教科文組織列為世界遺產。呢個國家公園擁有多過4,500種動植物種類，其中包括326種鳥類，大約100種哺乳類動物，以及110多種蝸牛品種。
迪加島喺1897年泥火山爆發形成。呢個島而家同Kalampunian Besar島同埋Kalampunian Damit島同屬迪加島國家公園一部分，作為一個遊客景點，同泥浴旅遊。東姑阿都拉曼國家公園係由Gaya島、Manukan島、Mamutik島、Sapi島同Sulug島，五個島嶼組成。
據信呢啲島嶼曾經同克洛克山脈有關，但係因上一個冰河時期完之後海平面上升而分開。敦慕斯達化海洋公園係沙巴北部最大嘅海岸公園。佢包含3個主要島嶼邦吉島、峇蘭巴雁島同埋馬拉瓦利島。另一個海岸公園係敦薩卡蘭海洋公園，佢喺沙巴州東南部。
呢個海洋公園由博德加亞島、Boheydulang島、Sabangkat島同埋Salakan島同埋沙小礁島Maiga、Mantabuan、Sibuan組成。博德加亞島被列為森林保護區，而Boheydulang島被列為鳥類保護區。
斗湖山國家公園建立為一個自然嘅集水區。公園入面有崎嶇嘅火山景觀，包括一個溫泉同壯觀瀑布。同菲律賓海龜島接連嘅海龜島國家公園，包含三個島Selingaan、 Bakkungan Kechil同埋Gulisaan，係一笪綠海龜同玳瑁出名嘅築巢地。
沙巴州其他重要嘅野生動植物地區包括馬里烏盆地、達努姆谷、塔賓野生動物園、Imbak Canyon自然保護區同埋西必洛人猿保護中心。呢啲地方被指定為國家公園、野生動植物保護區、原始森林保護區或者森林保護區。
沙巴海岸亦有好多有豐富珊瑚礁嘅島嶼，例如利吉丹島、西巴丹島、Selingaan島、迪加島同埋拉央拉央島。其他主要島嶼包括詹文安島、丁文馬達島、汶汶島同埋北部屬馬來西亞沙巴州管轄，南部屬印尼東加里曼丹省管轄嘅石巴迪島。
沙巴州政府頒布咗多項法律保護森林同瀕危野生動植物物種，包括1962年動物條例、1968年嘅森林法 同埋1997年野生動物保護法 等等。根據野生動物保護法，任何人喺保護區範圍狩獵將會被判處5年徒刑，並罰款50,000令吉。
由第二次世界大戰以嚟，大量工業國家需要大量木材作為原材料，沙巴森林逐漸受到不受控制嘅木材開發所侵蝕，以及將沙巴森林用地轉化為棕櫚油種植場。1970年以嚟，林業為沙巴州收入貢獻咗50％以上，其中1997年進行嘅一項研究更加顯示，呢個州幾乎將所有保護區以外嘅原始森林消耗。
沙巴州政府希望維護州入面嘅生物多樣性，同時亦確保州經濟繼續發展。即使有法律禁止伐林，但係與此同時要面對控制呢類活動嘅難題。喺保護大自然同時，發展同埋基本所需嘅需要亦成為咗一個問題。採礦活動將有毒重金屬直接釋放到河流、水塘、池塘入面，並通過尾礦浸出嘅礦影響地下水。
1994年發佈嘅一份環境報告指出，Damit/斗亞蘭河嘅重金屬含量超出咗飲用水嘅安全水平。里瓦古河嘅水質亦有報告指有源自馬穆特銅礦嘅重金屬存在。由乾旱同唔負責任嘅農夫或者個人所引發嘅森林大火亦成為咗最新關注嘅問題，例如發生喺2016年嘅森林大火，令到沙巴州西海岸嘅Binsuluk森林保護區入面，幾千公頃嘅森林保護區受到破壞。
猖獗嘅魚炮捕魚摧毀咗沙巴州好多珊瑚礁同埋影響到漁業生產。另外，喺帕達斯、吧巴同埋斗亞蘭河流嘅非法提取河砂同碎石活動，連同野生動植物同海洋狩獵同偷獵，成為咗最新關注。由於嚴重嘅森林砍伐以及大量野生動物同海洋偷獵，蘇門答臘犀喺2015年初宣佈絕咗種。
其他一啲瀕臨絕種嘅物種有爪哇野牛、婆羅洲鬚豬、雲豹、儒艮、婆羅洲象、馬來長吻鱷、綠蠵龜、玳瑁、婆羅洲猩猩、馬來穿山甲、長鼻猴、婆羅洲河鯊、roughnose stingray、水鹿、婆羅真鯊同理馬來熊。
雖然原居民種群亦有參與狩獵，但係佢哋係根據自己嘅精神主義信仰同習慣，而且規模亦較細，同偷獵者唔同。出名原居民習慣有「maganu totuo」 或者 「montok kosukopan」、 「tuwa di powigian」、 「managal」或者「tagal」同埋「meminting」，幫助維持資源同埋防止資源枯竭。
沙巴州嘅文化各式各樣，因應好多唔同種族而異。喺沿海地區，沙巴文化受到汶萊馬來人同西海岸巴瑤族所影響，而喺東海岸，就受到東海岸巴瑤族、布吉人同Suluk人文化所影響，而伊斯蘭係佢哋生活重要嘅一部分。基督教係住喺內陸地區嘅卡達山－杜順人、Lundayeh、Murut人同Rungus人嘅土著日常生活入面嘅土著文化發揮好重要作用，同時亦保留住佢哋傳統嘅萬物有靈論同異教徒主義嘅古老習俗。
沙巴州有好多展示沙巴原居民文化嘅文化村，例如婆羅洲文化村、Mari Mari文化村 同埋Monsopiad文化村 ，嗰度仲會有文化表演。沙巴州博物館收集咗好多唔同嘅遺物、黃銅器具同陶瓷，涵蓋咗沙巴州好多種唔同文化、自然歷史、貿易歷史同埋伊斯蘭文明，裏面有一個植物園同科學技術中心。
其他博物館包括Agop Batu Tulug Museum、Agnes Keith屋、山打根文化博物館、Teck Guan Cocoa Museum同3D Wonders Museum。另外，仲有一啲保育嘅英國、德國同日本殖民地建築，例如
手工藝品同紀念品係沙巴嘅旅遊產品一部分。另外，由2011年以嚟，每年都會喺當地一啲唔同細型博物館舉行沙巴工藝品異國情調計劃 。喺州政府採取各種措施鼓勵本地企業家製造沙巴州特色手工藝品之後，2012年一共有526名企業家，2013年增加到1,483名，而2014年增加到1,702名，總銷售額由3,100萬令吉至5,600萬令吉。
沙巴州出名菜式包括保佛麵 bosou,、卡達山醃魚、牛肉麵、酸辣魚、Sipitang沙爹、斗亞籣麵、tuhau、班邦水果以及其他唔同種類。除咗以上提及嘅食品，沙巴州仲有好多唔同小食，例如amplang、cincin、lidah、roti kahwin、UFO撻、pinjaram同埋山打根撻。
甜品好似lamban、nuba tingaa、punjung、sinamu同埋Tuaran椰汁布甸。每個種族都有佢哋自己嘅美食以及各自嘅烹飪方式，包括準備、烹飪、擺設同食用。例如，以沙巴作為基地嘅公司，推廣佢哋嘅奶製品同州特色飲品有Desa Cattle、丹南咖啡同埋Sabah Tea。
山打根嘅英國茶屋同餐廳係沙巴州另一個景點推廣緊英國茶文化。其他國際商舖同餐廳，例如西餐、中東式食物、汶萊食物、印尼食物、菲律賓食物、日式食物、韓國食物、台灣食物、泰國食物同埋越南食物，亦喺嗰度揾到。以美食旅遊為目的嘅遊客人數係咁增加，提高咗當地人對當地食物對沙巴州旅遊業嘅重要性。
沙巴人全年都有好多假期同節日。除咗國家嘅馬來西亞獨立日、馬來西亞日慶祝以及沙巴州管治者生日，沙巴州亦要喺8月31號慶祝北婆羅洲自治日。每個民族都有慶祝自己嘅節日同開放文化 係同嚟自其他種族同宗教嘅家庭同朋友到訪嘅一種常態，尤其係喺唔同種族唔同背景之間進行嘅異族通婚情況下。
沙巴州係馬來西亞唯一一個宣佈將慶祝豐收節作為公眾假期嘅州屬。沙巴同沙撈越亦係馬來西亞唯一兩個州宣佈定耶穌受難節為公眾假期。沙巴每年亦有好多節慶，例如日本盂蘭盆節 、Sabah Jazz、婆羅洲雀仔節  婆羅洲昆蟲節 、婆羅洲生態電影節 、亞庇美食節、亞庇爵士音樂節 、沙巴龍舟節、沙巴節 、沙巴國際民俗節  同埋沙巴日落音樂節 。
沙巴各大城市都流行迷你巴士，當中業者水準參差不齊，仲有一啲霸王車。以前喺亞庇、鬥亞蘭、兵南邦、丹絨亞路各有三間比較大型嘅巴士公司提供服務，但係依家呢三間巴士公司都已經停駛。亞庇市區仲可以乘搭長途巴士、Grab或者的士來往根地咬、蘭瑙、沙撈越州嘅老越等地方。
北婆羅洲派出自己嘅隊伍參加1956年夏季奧林匹克運動會、1958年嘅大英帝國及英聯邦運動會同埋1962年大英帝國及英聯邦運動會 以及1962年嘅亞運會，1963年之後運動員開始代表馬來西亞參賽。喺沙巴成為馬來西亞一部分之後，為咗培養更加多運動員同埋提升運動水平，沙巴州體育委員會喺1972年成立。
另外，沙巴體育及文化局喺1976年9月1號成立，之後由於特殊原因係1978年12月停辦咗兩年幾，直到1981年1月1號。喺1996年12月31號，呢一個局分咗做沙巴州體育局以及沙巴州文化局，一直運作到依家。
沙巴州入面有12個綜合運動場同埋3個主要體育場。Likas體育場係沙巴足球協會嘅主場，之後係兵南邦體育場同斗湖體育場。沙巴足球協會喺1963年成立，贏過1995年嘅馬來西亞足總盃、1996年馬來西亞頂級聯賽、2019年馬來西亞首要足球聯賽、1999年嘅馬來西亞總統盃、13次以前嘅婆羅洲盃冠軍以及女子足球比賽Tun Sharifah Rodziah杯11個冠軍。
呢個協會長期以嚟一直由州政府負責，喺1996年初重歸私營部門。但係，由於呢個協會同沙巴州體育局之間有爭執，沙巴足球協會喺1998年1月15號畀州體育委員會停止營運，改由馬來西亞青年及體育部負責管理。有人覺得呢個舉動違反咗國際足球協會規則，因為規則規定政府唔應該干預足球組織。
1980年代以嚟持續嘅問題困擾住沙巴足球協會，唔單只令到球隊表現惡化，亦令到球員士氣低落。另外，1994年爆出醜聞亦令到馬來西亞足球陷入困境。喺2019年，沙巴州同沙撈越部委共同合作成立咗「東馬體育委員會」，以促進兩個地區組織更加多體育項目。
沙巴州有4間主要政府醫院，佢哋係伊利沙伯女王醫院、伊利沙伯女王醫院II、根德公爵夫人醫院同埋斗湖醫院，以及其他13間政府區域醫院。女士同兒童醫院、精神病醫院、公共衛生診所、一個馬來西亞診所同埋鄉村診所。
除咗政府醫院同診所之外，沙巴州亦有好多私家醫院，例如亞庇鷹閣醫院、KPJ Sabah Specialist Hospital、Rafflesia Specialist Centre同埋 Jesselton Medical Centre。
所有中小學都由沙巴州教育局管轄同監督，喺馬來西亞教育部轄下。沙巴州最古老學校有山打根St. Michael's School、兵南邦St. Michael's School、All Saints' School, Likas同埋斗湖 St.
Patrick's School。根據2013年數據，沙巴州一共有207間政府中學、5間國際學校，包括 Charis International School、Kinabalu International School、、Sayfol International School 以及亞庇印尼學校 同埋亞庇日本學校教育。
沙巴州政府亦強調州內嘅學前教育。隨後，沙巴基金會同埋雀巢協助喺州入面建立學前教育學校。沙巴州有兩間公立大學，佢哋係沙巴大學同埋瑪拉工藝大學。敦阿都拉薩大學亦有喺亞庇設立佢哋嘅區域中心。截至2016年，沙巴州大約有15間私立學院、2間私立大學學院同埋其他新成立嘅學院。
喺1960年，北婆羅洲嘅整體識字率只有24％，到2011年研究得知識字率已經增加到79%。大多數中學畢業生喺完成馬來西亞教育文憑後無繼續學業，主要係因為經濟負擔以及缺乏興趣同信心喺當地高等院校繼續學習。
喺2016年初，沙巴一共有42,047名老師喺各種學前學校、小學同中學任教。隨住馬來西亞聯邦政府施壓州政府去改善沙巴州教育水平，佢哋目標係希望有90％老師係沙巴人，減少依賴其他州屬老師數量。沙巴州圖書館係呢個州主要公共圖書館。
沙巴州仲有另外11間印尼學校喺呢個州各地，主要為住喺沙巴州嘅印尼移民細路提供服務。由2014年以嚟，菲律賓嘅移民細路亦加入由沙巴嘅菲律賓義工同地方非政府組織合作建立嘅Alternative Learning Centre。
博美投資，原名博美娛樂，係香港生意人羅傑承喺1998年創辦嘅的企業集團，初頭係娛樂集團，主要搞唱片、電影、演唱會，2006年羅傑承做咗南華體育會足球部主委，統領南華足球隊，所以集團就搞埋足球事業，之後集團再投資唔同項目，包括卡拉OK包廂、飲食、高科技產品、運動管理、市場推廣同地產酒店等。
《明天會更好》係全球華語流行樂壇史上最成功嘅公益單曲之一，由羅大佑作曲，羅大佑、張大春、許乃勝、李壽全、邱復生、張艾嘉、詹宏志等人共同作詞，陳志遠編曲，羅大佑、張艾嘉、李壽全出面邀集台灣60位華語歌手共同錄唱。
《We Are the World》，又叫做《四海一家》，係1985年一首慈善歌，由米高積臣同拉奴域馳寫，昆西·瓊斯製作，由美國45位歌手演唱，目的係聲援向非洲饑民捐款嘅大型慈善活動「美國援非」，包括哈利·貝拉方特、卜戴倫、天娜端納、戴安娜·羅斯、肯尼·羅根斯、史提夫·汪達、米高積臣等當時好出名嘅歌手都有唱呢隻歌。
《爸爸去哪兒》第四季，係芒果TV喺2016年度第四季度推出嘅禮拜五晚20點檔親子交互真人騷節目，節目版權引自韓國MBC電視台，概念參考自MBC節目《爸爸 你去哪兒》。節目喺9月開始錄製，並喺10月7號開播前導片，10月14號開播第一集，共六站旅行，剪輯做十三集。
《爸爸去哪兒》第五季，係中國大陸芒果TV喺2017年第四季度推出嘅一檔親子互動真人騷節目。節目版權引進自韓國MBC電視台，概念參考自MBC節目《爸爸 你去哪兒》，係該系列節目嘅第五季，由製作人周山同佢團隊製作。
節目喺2017年8月開始錄製，2017年9月7號中午12點播出「先導篇」，2017年9月14號開始逢星期四中午12點上線播出，首播平台係芒果TV同優酷網。海外方面，馬來西亞嘅Astro全佳HD喺2017年9月9號開始逢星期六夜晚9點一齊播出。
第五季嘅製作人重係周山同佢團隊，並由衛視版《爸爸去哪兒》第三季嘅製作人單丹霞做製作顧問。同第四季相比，呢季喺節目內容上做咗一定嘅調整，參加節目嘅固定阿爸同細路由六組調整做五組，組成形式都由原來嘅「3+3」調整做「4+1」，即四位阿爸攜帶自己嘅親生細路，外加一位實習阿爸攜帶素人萌娃嘅形式。
呢季節目開播前夕，咁啱湖南廣播電視台向中共湖南省委公布2017年巡視整改情況。整改情況通報入面話，湖南衛視《爸爸去哪兒》為吸引觀眾眼球，又過度消費明星子女嘅嫌疑，對青少年健康成長冇好處。湖南廣播電視台按照廣電總局要求，取消咗湖南衛視《爸爸去哪兒》節目2017年播出計劃。
但係呢個消息就被微博娛樂營銷號同電子媒體錯誤解讀做呢季節目就嚟停播。事實上，通報入面所指嘅節目係衛視版《爸爸去哪兒》，而《爸爸去哪兒》自2016年3月廣電總局出台「限童令」之後就已轉型做芒果TV網綜，所謂嘅「停播」剩係唔再喺湖南衛視上星播出而已，並唔會影響到呢季節目嘅播出計劃。
呢季節目嘅主題曲重係由參加節目嘅五位爸爸同細路一齊演唱，首歌嘅音頻喺2017年9月8號全網同步上線。同往季節目唔同嘅係，喺呢季節目入面，節目組除咗對主題曲進行重新編曲之外，歌詞部分較以往都有較大改動。
《一起出發吧》，原名《爸爸去哪兒》第六季，係中國大陸芒果TV喺2019年推出嘅一檔親子互動真人騷節目。節目版權引進自韓國MBC電視台，概念參考自MBC節目《爸爸 你去哪兒》，係嗰個系列節目嘅第六季，由製作人單丹霞同佢團隊製作。
吳尊喺汶萊出世，祖籍安徽，阿爺係安徽人，後來搬去福建省金門縣烈嶼鄉上庫村，之後再由金門移民去汶萊，所以全家都係汶萊華僑。吳尊喺澳洲墨爾本皇家理工大學畢業，喺入娛樂圈之前，佢身兼健身教練同埋模特兒，並以呢兩份職業嚟養活自己。
2005年1月，吳尊喺台灣行華納威秀嗰陣時，畀S.H.E中嘅陳嘉樺個家姐同埋佢男友Ken一眼睇中，就介紹佢去電視劇《東方茱麗葉》試鏡，後來順利成為該劇男主角。之後再簽約成為飛輪海成員，係最後加入飛輪海嘅成員之一。
捹頭丸，又寫做揈頭丸，係一種毒品，亦係冰毒嘅衍生物同興奮劑，成日整成顏色唔同或好多唔同圖案嘅丸仔。呢種藥丸最先喺1912年喺美國出現，1976年由一位瘋狂科學家亞歷山大舒爾堅向心理醫生李奧謝夫推介之後而流行。
雖然捹頭丸初期可以抑制食欲，但科學家冇考慮到佢有好似上瘾同搞出唔停流血、高血壓、心臟病、肌肉壞死呢啲嚴重副作用，所以醫學界發現呢啲不良反應之後唔再用佢。呢種藥丸到而家為止未有正式嘅醫學範疇。1980年代中開始俾美國政府列入管制藥物。
2015湖南衛視節目巡禮，即2015年湖南衛視招商會，係中國大陸湖南廣播電視台旗下電視頻道湖南衛視同廣告客戶推出嘅一系列冠名、廣告招商同埋公佈2015年戲劇節目、綜藝節目等播出計劃。巡禮分幾個部份舉行，以「在一起，更青春」做主題，喺10月25號率先喺貴陽舉行，隨後輾轉到北京、上海、廣州、南京等地。
2015年第三季度起，為應對其他衛視星期日季播節目帶來嘅收視壓力，《青春進行時》嘅播出時間同鑽石獨播劇場對調。自7月5號起，《青春進行時》調整至逢星期二、三夜晚10點播出，《鑽石獨播劇場》調整至逢星期日、一夜晚10點播出。
韓紅寫呢隻歌嘅緣故係因為喺1999年10月3號貴州馬嶺河峽谷有一架運作緊嘅纜車突然下墜，喺車廂入面嘅潘子灝被佢老豆老母舉起，佢只係嘴唇受傷，但係佢嘅雙親就過世。韓紅聽到呢件事就好感動，透過唔同嘅聯繫方法終於領養到呢個大難不死嘅細路。
張學友喺推出呢張唱片前經歷咗寶麗金唱片公司前所未有嘅巨變，喺寶麗金唱片由飛利浦公司賣畀環球公司嘅過程入面，外界不斷揣測張學友跳槽嘅可能性，但1999年夏季環球唱片推出咗佢嘅《友個人99世界巡迴演唱會》令傳言不攻自破。
自1999年上半年嘅粵語唱片《有個人》後，佢嘅演唱風格發生咗明顯嘅變化，開始嘗試一啲比較新潮同另類嘅音樂，呢張唱片中包含多首另類風格曲目《壞×5》、《你好毒》等。 而唱片中都不乏日後被認為係經典嘅國語流行歌曲，其中就有《心如刀割》、《她來聽我的演唱會》。
呢隻歌之後被楊宗緯重新填詞同唱咗隻中文版出嚟，收錄喺《原色》專輯入面並做咗呢部電視劇嘅中文版主題曲。2012年，楊宗緯憑住呢隻歌攞到第12屆全球華語歌曲排行榜「年度20大金曲」獎。2015年，鄭淳元喺湖南衛視《我是歌手3》第七期翻唱，並攞到嗰集觀眾票選第一名。
《Let It Go》係美國迪士尼2013年動畫電影《魔雪奇緣》入面一首歌，原版由艾狄娜曼素主唱，另外有個流行版本就由迪美羅法圖主唱。呢首歌曾經喺世界各地都好流行，重攞埋2014年奧斯卡最佳原創歌曲獎。
立白係中國大陸嘅一間洗滌公司，亦係中國大陸嘅日化龍頭企業。1994年4月由陳凱旋同陳凱晨兩人夾手創立，總部喺廣東廣州，初期喺廣州經濟技術開發區，2015年底搬到而家嘅立白中心。屬下工廠喺番禺、南沙區、上海、河南新鄉、安徽馬鞍山、吉林四平、廣西桂林、雲南昆明、四川成都都有分廠。
Avex對呢張專輯嘅推廣口號係「2009年以前星光都唱《失戀無罪》，2010年大家都會K《以前 以後》」。除咗過去一直嘅殺手鐧慢情歌喺呢張專輯入面繼續有《以前 以後》同《分手是需要練習的》作為前2個主打，重加入咗之前嘗試過嘅搖滾類型單曲《開竅》同《一不愛二不休》，同埋首次喺專輯入面收錄嘅Disco歌曲《麻煩下一位》，甚至R&B曲目都有《完整的浪漫》出現。
呢張專輯嘅曲風比以往更為多元豐富，成張專輯入面嘅10首歌，音樂性多元豐富，除咗Ballad情歌之外，重收錄咗包括搖滾、硬式搖滾、Urban Folk、融和Soul元素嘅抒情歌等等曲風。全碟10首歌共區分為18／28／38三大部分，重喺歌曲排序入面以「Intro」「Interlude」「Outro」嘅音樂巧妙帶出過去、現在、未來嘅唔同心境同情緒。
Avex唱片特別喺2012年年初，推出《我們會更好的》，除咗CD之外，重附有Bonus DVD，特別收錄由楊謹華演出嘅「我們會更好的」MV、由紀培慧擔綱演出嘅「我很忙」MV、「不是不滿足」神秘快閃MV，同埋「算了吧」MV。
BIGBANG後續發行嘅唱碟更為佢們提高咗知名度，而帶來巨大嘅得食系喺2012年推出嘅第五張韓語迷你專輯《Alive》，唔僅成為第一張登上美國告示牌200大專輯榜嘅韓國專輯，更為佢哋喺第14屆「Mnet亞洲音樂大獎」上獲得年度歌手獎。
2015年，睽違近3年，BIGBANG喺萬眾期待中回歸，共發行咗四張單曲，分別為《M》、《A》、《D》及《E》，接著喺2016年正式推出第三張韓語正規專輯《MADE》，發行後均取得商業性嘅得食，僅系「Made Series」系列單曲嘅部分喺亞洲嘅淨銷售就超過咗1500萬張，並讓團體第三次喺「Mnet亞洲音樂大獎」上獲頒年度歌手獎。
縱觀BIGBANG嘅職業生涯，已多次喺韓國及國際各大頒獎典禮榮獲大獎並且打破多項記錄，包括「Cyworld數位音樂大賞」史上最暢銷藝人、「Mnet亞洲音樂大獎」獲得至多次年度歌手獎嘅藝人，以及首個進入「富比士百大名人」、「富比士全球30歲以下著名音樂人TOP30」名單嘅韓國歌手，並以年收入高達4400萬美元位列「富比士30歲以下收入TOP30」第13名嘅南韓唯一入榜者。
2010年代前後，中國出現一種俾人叫做「離岸愛國主義」嘅現象。呢種現象指有啲中國人離開中國之後，言行非常之愛國。尤其是有啲人將自己副身家同屋企人轉移出國，逃離實行專制獨裁嘅中國，移咗民去西方國家享受自由之後，調返轉歌頌中國專制獨裁。
1986年大學畢業後正式到海軍陸戰隊受訓。但響1987年愛德華宣佈退出海軍陸戰隊，理由係「佢唔想以軍人作為佢嘅長期職業」。由於早前佢曾經委託公司Really Useful Group製作音樂劇Cricket以慶祝英女王60大壽，加上佢對文學有興趣，於是到Really Useful Group做製作助理，主要製作音樂劇，例如《歌劇魅影》。
1993年，愛德華自費成立幕後製作公司Ardent Productions，參加咗好多紀錄片同戲劇嘅製作，但佢畀人話靠住皇室成員嘅身份嚟賺錢。雖然係噉，但呢間公司差唔多年年蝕錢咁滯。2001年，旗下員工響製作紀錄片嗰陣，涉嫌侵犯威廉王子嘅私隱，犯下大忌，最終愛德華響2002年宣佈辭去製作總監同埋總經理一職。
佢響1999年6月19號響聖佐治教堂同蘇菲結婚，同年獲封銜頭韋息士伯爵，係英國王室第一位被封為「伯爵」而唔係「公爵」嘅王子，原因係愛德華畀1998年電影《寫我深情》嘅角色「Lord Wessex」吸引，因此希望成為「Earl of Wessex」。
愛德華王子好重視年青人嘅發展，除咗成立韋息士伯爵青年信託基金會外，2006年佢仲成為愛丁堡公爵獎國際委員會主席，並多次前往世界各地訪問，就好似以色列、巴爾的摩、南非等地，鼓勵年輕人參加呢項計劃。2014年，佢被任命為蘇格蘭長老會高級專員。
《封神榜》係香港無綫電視古裝劇集，由陳浩民、錢嘉樂、葉璇、苑瓊丹、元華、溫碧霞、李家聲、楊婉儀、袁彩雲、湯盈盈、余子明、羅樂林、鄭子誠、韋家雄、劉玉翠、李國麟主演，監製劉仕裕。呢套劇喺2001年7月23號首播，一共40集。
《志在四方II》，係新加坡新傳媒私人有限公司製作嘅時裝電視劇，由鄭惠玉、李南星、黃碧仁、瑞恩、歐萱、戚玉武同埋陳欣淇領銜主演，劉松仁同陳美鳳特別客串，袁樹偉同埋黃芬菲監製。呢套劇係新傳媒喺第21屆上海電視節、中國國際影視展2015所推介嘅電視劇之一，亦係新傳媒52週年台慶劇。
裴殷係香港模特兒、電影演員，2009年參與無綫電視遊戲節目《美女廚房》做「美少女廚神」參賽者而開始多人識，同年入過八模兵團出過寫真集，之後拍過《很想和你在一起》、《惡胎》等電影。佢亦曾經喺2010年幫亞洲電視拍過電視劇《香港Go Go Go》。
九二一地震，又叫集集地震，係中華民國臺灣中部一場逆斷層型地震，發生喺1999年9月21號當地時間凌晨1點47分15.9秒，震央喺南投集集，黎克特制7.3級。呢次地震有2,415人死，29人失蹤，11,305人傷，係國民政府遷臺後至大規模嘅天災。
喺事件20周年，台灣基進喺社交媒體發表文章，話當時世界唔少國家都有幫手，仲帶嚟先進嘅搜索救難工具同專業嘅救難知識，但係中國就施壓各國，話任何援助台灣大地震嘅行為都要得到中國同意。佢重指責台灣只係地方政府，利用地震同各國作外交接觸。
莎阿南，係馬來西亞雪蘭莪州嘅首府，隸屬於莎阿南市政廳。莎阿南面積有290.3平方公里，2016年人口有723,890人。莎阿南北面係瓜拉雪蘭莪同士拉央、東面係八打靈再也同梳邦再也、南面係萬津、西面係巴生市。
同其他馬來西亞半島城市一樣，莎阿南屬於熱帶雨林氣候。全年氣温相對平均，平均高温係31.9 °C，平均低温係23.2 °C。莎阿南最熱嘅月份係3月，而大雨主要集中喺11月，當東北季候風喺10月至第二年3月有影響當地。
莎阿南亦有少部分汽車行業運作，最出名係Volvo，佢係馬來西亞第一間同歷史最悠久嘅汽車組裝廠。馬來西亞國產車公司寶騰喺莎阿南成立，總部亦喺嗰度。就算寶騰喺霹靂州丹絨馬林有一間更加大嘅組裝廠，但係佢哋仍然有營運莎阿南嘅組裝廠。
Bon Odori係Obon期間舉行嘅年度活動，係日本佛教嘅習俗，以紀念祖先已逝嘅精神。喺馬來西亞，每年檳城同雪蘭莪莎阿南第21區嘅Panasonic Sports Complex都會舉行細規模嘅Bon Odori節慶。
呢個節日主要畀當地人了解日本文化，呢個節日提供各種日本美食同飲品、藝術同舞蹈。馬來西亞嘅慶祝活動，尤其係城市入面嘅慶祝活動，傾向於文化而唔係宗教起源。入場唔使錢，而呢個活動由吉隆坡日本學會、吉隆坡日本學校同日本大使館搞。
RCA唱片股份有限公司係美國索尼音樂娛樂旗下嘅唱片廠牌。前身係「Victor Talking Machine Company」，本來係博德曼旗下嘅唱片公司，後來被收購為索尼音樂娛樂旗下嘅唱片廠牌。喺1930年代到1960年代間，同哥倫比亞唱片並稱為美國兩大唱片公司。
呢部長篇漫畫喺1950年10月2號開始發行，連載咗50幾年，17,897幅漫畫。「黃金時代」只有短短15到20年，而且即使喺70年代，《花生漫畫》嘅質量都有明顯下降嘅跡象。80年代，《花生漫畫》故事情節已經好少再有亮點，漫畫十足雞肋一樣。
1999年11月左右，77歲嘅舒爾茨因病入院，佢嘅身體狀況已經唔再容許佢繼續畫漫畫。佢喺出院之後仍然努力嘗試去完成佢最後一輯漫畫嚟到向讀者告別。呢篇告別作最終喺2000年2月13號面世，而內容僅僅只有三格。
現場專輯係講緊喺現場錄嘅專輯，通常包含現場實況嘅錄音或混音歌，目的係重現音樂會、演唱會等場景。所以，佢哋可能包括觀眾嘅掌聲同其他噪音，如混合曲等。同錄音室專輯唔同，歌手同樂隊需要一次性同步錄音，冇重嚟同太多後期修補嘅機會。
SUBARU，2017年4月1號之前叫富士重工業或富士重工，係日本一間重工業公司，1953年7月15號由五間源自富士產業嘅公司–富士工業、富士自動車工業、大宮富士工業、宇都宮車輛同埋東京富士產業合併而成。
歌舞青春嘅故事背景喺一間高中，主要講述嘅係兩個學生，Troy同Gabriella，佢哋係一對戀人，同時又喺音樂方面有好大嘅興趣。佢哋同其他學生組成樂隊，一齊參加學校嘅音樂劇比賽，並克服各種困難同挑戰。
歌舞青春用歌舞嘅形式展現咗青春、友情同愛情嘅故事。呢套系列嘅音樂非常受歡迎，其中有好多經典嘅歌曲，例如《Breaking Free》同《We're All in This Together》等，成為了一代人嘅回憶。
之前原先從好靜嘅阿爾塔利亞大陸俾黑龍同埋佢啲怪獸包圍嗮。成個大陸就搞到亂嗮。有位嗌小魚嘅蘭伯特，住喺細嘅村入面嘅僆仔為咗保護個村，結果佢咁好橋入咗為打低黑龍而立嘅英雄聯盟。而所謂嘅「英雄聯盟」就係由精靈、魔法師、遊俠同埋傳奇戰士組成嘅臨時雜牌聯盟，殺到失落咗好耐嘅古道，重行嗮好神秘嘅森林同埋好靚嘅雪山嚟搵黑龍巢穴。
呢部片開播咗無耐，喺中華人民共和國入面嘅好多間電影院都出咗細路哥同學生隊嚟自己迫埋入去睇嘅嘢。喺2014年7月29號晏晝4點，呢部片雖然話喺中國內地範圍凈係得10%嘅片到，但係收入嘅比例就高出咗自己成超過1倍嘅票房，十足似嗮黑馬。
金秀賢係南韓嘅男演員同模特兒，首爾人。2007年喺韓國嘅MBC電視台度演咗泡菜芝士微笑而出道，2013年憑藉《來自星星的你》而人氣急升，而佢同金宇彬、宋仲基一樣，亦係當今南韓演藝界最炙手可熱嘅靚仔明星。
廣州大劇院係中國大陸華南地區最先進、最完善同埋最大嘅綜合性表演藝術中心，佢全新嘅運營管理模式都成為咗中國文化體制改革嘅先前陣地。呢家劇院用咗全新嘅運營管理模式，係由廣州市政府通過招標方式嚟揀出經營管理團隊嚟負責大劇院嘅運營，實現獨立運作同埋核算。
結果經過激烈嘅競爭之後，由中國對外文化集團公司攞到經營權。而廣州大劇院喺文化部、中國對外文化集團公司同埋廣東省委省政府、廣州市委市政府有關部門嘅正確領導同埋大力支持以「立足珠三角，合作港澳臺，攜手東南亞，面向全世界」嘅戰略，大膽探索中國劇院經營管理嘅新模式同埋改革發展道路嚟合埋國內國際嘅各類優勢文化資源，聚集演藝產業鏈，推舉舞臺藝術精品，倡領先進文化，努力將廣州大劇院整成華南最高藝術殿堂、全球傑出華人藝術家嘅演藝舞臺。
海心沙廣場係中國廣東省廣州市嘅其中一個廣場，而呢個廣場喺天河區嘅海心沙嗰邊，而家係廣州嘅一個公眾廣場，重係一個城市嘅慶典活動中心。佢重係廣州新中軸線嘅節點。呢個廣場係廣州亞運會開、閉幕式嘅場地。而家係露天劇場同市民嘅休閒平臺。
文瑾瑩，好多時寫做文根英，係韓國女演員同埋模特兒，喺光州廣域市出世。2000年，佢十三歲時，好多觀眾睇電視劇《藍色生死戀Ⅰ》而識得佢。2004年渠響電影《吾妻16歲》度表現又十分趣致同埋可愛，獲得咗更多觀眾嘅讚賞，渠成長得好快粹，而家活躍喺韓國影視界第一線，啲韓國人都鍾意叫佢國民嘅亞妹。
鄭允浩1986年2月6號響韓國光州光山區出世，有一個細妹。佢有唔少屋企人係做檢察官。佢先後畢業於眉山初等學校、月桂中學校同埋光一高等學校，由小學開始就中意跳舞，夢想係成為一名歌手。為咗獎金，佢參加第一屆SM Best選拔大會，響獲得舞蹈獎冠軍後畀SM娛樂發掘，2000年底成為SM旗下練習生。
鄭允浩響2001年開始正式接受練習生訓練。無耐，佢就因為荷爾蒙分秘失調而進行手術，令到聲帶受損，一度打算放棄訓練。佢為咗堅持夢想，加上公司唔肯放棄，最後佢就繼續成為練習生。同年年尾，佢響Dana嘅第一張單曲入面擔任伴舞。
2003年，鄭允浩以藝名「瑜鹵允浩」作為SM旗下男團「東方神起」嘅隊長身份出道，而「瑜鹵」本身係佢由高中開始一直使用嘅外號。不過佢響日本活動個陣嘅藝名係「允浩」，而佢拍電影同電視劇個陣會用本名「鄭允浩」，唔會用「瑜鹵允浩」呢個名。
林慧玲係新加坡女演員，祖籍福建。而家係新傳媒私人有限公司旗下經紀合約女藝人，佢喺2005年新加坡環球小姐選美獲得「最上鏡小姐」獎項，被電視台導演睇中之後入行，因主演咗多套新加坡英語同華語電視劇而成名。
金曲獎最佳台語男歌手獎係依家流行音樂類金曲獎演唱類嘅個人獎項。1990年第1屆設立「最佳男演唱人獎」後，台語男歌手就可報名角逐。之後男演唱人獎喺1991年第3屆同2003年第14屆2次跟演唱語言劃分後，台語男歌手獎便獨立設獎到依家。
※蕭煌奇曾入圍2003年第14屆「最佳作詞人獎」、「最佳國語男演唱人獎」、2008年第19屆「最佳作曲人獎」、2009年第20屆「最佳國語男歌手獎」、2010年第21屆「最佳專輯製作人獎」等獎項，即佢個人共有10次金曲獎入圍記錄。
歷屆入圍嘅台語專輯入面，以江蕙演唱嘅專輯獲得最多獎項同入圍，總計入圍10次，獲獎5次。2017年第28屆起除咗保留跟語言劃分嘅4項專輯獎之外另增設「年度專輯獎」，嗰個獎項類似2005年第16屆之前唔理語言嘅「最佳演唱專輯獎」，受理不拘語言嘅各類演唱專輯。
款節目第一季邀請有唱開臺灣歌嘅歌手嚟演唱唔同風格嘅新老臺灣話名曲，並喺唱歌嘅間中同佢哋傾偈、等佢哋同觀衆分享佢哋嘅樂壇歷程同埋對音樂藝術嘅理解。節目上演唱嘅老歌都未必係跟從原曲嘅配器同編曲，反而經常係用流行、藍調、爵士、R&B抑或係搖滾樂等等唔同曲風嚟翻過啲舊曲，仲會間中有唔插電、即興唱等等即翻即唱環節。
嚴詠能，花名愛河國民歌手，喺臺灣台南縣新化鎮出世。係打狗亂歌團團長，獲得第21屆金曲獎最佳台語專輯獎，同埋入圍第21屆金曲獎最佳台語男歌手獎。嚴詠能同打狗亂歌團用歌寫出台灣農民嘅故事，同埋走遍台灣各鄉鎮廟口街頭演唱，為台灣農民歌唱。
2016湖南衛視節目巡禮，即2016年湖南衛視招商會，係中國大陸湖南廣播電視台旗下電視頻道湖南衛視向廣告客戶推出嘅一系列冠名、廣告招商同埋公佈2016年戲劇節目、綜藝節目等播出計劃。巡禮分三個部份舉行，以「加速中，更青春」做主題，喺10月24號率先喺西安舉行廣告資源分享會，之後10月29號喺北京舉行廣告招商推廣會。
《Hotel California》係美國老鷹樂隊同名專輯《Hotel California》嘅歌。呢隻歌喺1977年2月22號以單曲形式發行。呢隻歌由Don Felder、Don Henley同Glenn Frey一齊寫。
老鷹樂隊係一支1971年喺洛杉磯出道嘅美國樂隊，初期主打鄉村搖滾，後來隨著人員變動而逐步向主流搖滾靠近。出道至今，老鷹樂隊一共贏到六項格萊美獎同五項全美音樂獎，而佢等喺1976年推出嘅專輯《加州旅館》更加入選《滾石》雜誌嘅「史上最偉大嘅500張專輯」，名列第37位。
Donald Hugh Henley，係美國男歌手、詞曲作家、音樂製作人、老鷹樂隊其中一個創辦人。佢由1971年至1980年做老鷹樂隊嘅鼓手同主唱。佢喺老鷹樂隊做主唱嗰陣都唱過啲熱門歌，例如《Witchy Woman》、《Desperado》、《Best of My Love》、《One of These Nights》、《Hotel California》、《Life in the Fast Lane》、《The Long Run》同《Get Over It》。
Glenn Lewis Frey，係美國男歌手、詞曲作家、演員、老鷹樂隊其中一個創辦人。佢係樂隊道彈結他同做鍵盤手。佢都以主唱身份唱過一啲歌，例如《Take It Easy》、《Peaceful Easy Feeling》、《Tequila Sunrise》、《Already Gone》、《James Dean》、《Lyin' Eyes》、《New Kid in Town》同《Heartache Tonight》。
《Still Loving You》係一首德國重金屬樂隊蠍子樂隊嘅勁歌。呢隻歌作為樂隊嘅第九張錄音室專輯《Love at First Sting》入面第二首單曲喺1984年7月發行。呢隻歌喺告示牌百強單曲榜排第64位。